7eabd6825ed03b0c8a7a3a11e0deb44d

 mig og min ven ligger og sover  i pausen  og da vi sover begynder  jeg at kramme ham og ligge tæt på ham  jeg gør det hver gang jeg sover med ham i pausen  er det et tegn på at jeg er tiltrukket af min ven  
er det et tegn
==============


ungzone.dk
2021.43

Kære du

Tak for dit spørgsmål.

Det lyder til at være en god ven, du har dig og som du kan være tæt med på flere planer. Du kan selv bedst mærke hvilke følelser du evt. har for din ven. Jeg tænker ikke, at det behøver at betyde, at du er tiltrukket af ham. Det kan også sagtens være noget man gør sammen med en god ven, uden at det er andet end et godt venskab.

Hvis du kan mærke, at der dukker andre følelser op end venskabelige følelser, når du tænker på din ven eller ligger tæt op ad ham, så kan det godt være et tegn på, at du er tiltrukket af ham. Det kan være, at du bliver lidt varm i kinderne eller at din puls stiger lidt, hvis du har flere følelser i spil end venskabelige. Igen, så kan du selv bedst mærke hvilke følelser du har for din ven. Det er helt normalt at blive tiltrukket af andre mennesker uanset køn eller om det er et godt venskab eller ej. 

Samtidig er du også i en alder, hvor det er naturligt, at man undersøger sin seksualitet mere og derfor vil det også være naturligt, at der dukker flere tanker og spørgsmål op i ens hoved omkring dette emne. Dermed er det ikke sikkert, at du er tiltrukket af ham, men mere undersøger gennem tanker og følelser, hvem du egentlig bliver tiltrukket af og hvad du er til. 

Jeg håber, at det var en lille hjælp på din vej. Du er altid velkommen til at skrive herind igen.

Kærlige hilsner fra

Lotte

 

 Hej. 

Om det er et tegn, tror jeg ikke der er nogen der har svaret på. Og det tror jeg er helt ok, for der er et meget simplere spørgsmål vi kan prøve at besvare i stedet for; Hvad føler du for din ven? 

Ok. det er måske ikke et specielt simpelt spørgsmål. Nogle gange ved vi ikke hvorfor vi gør som vi gør. Og det er heller ikke altid, at der er en bestemt grund til det. Jeg tror vi er nødt til at se bort fra denne her ene episode, som du nævner. For der kan være tusindvis af grunde til at der skete det, der skete. Hvad føler du for din ven? Det er nøglespørgsmålet. Prøv at sæt dig ned. Træk vejret dybt. Luk øjnene. Sid, så det føles afslappet. Lad tankerne vandre ind til du begynder at kede dig lidt. Og prøv så at tænk på din ven. Bare hiv et billede af ham fra på nethinden. Tænk på ham og mærk efter, hvad du føler. Prøv at spørg dig selv: Hvis jeg var absolut nødt til at sætte ord på de følelser jeg har lige nu (mens du tænker på ham), hvad ville jeg så kalde dem? Er det spænding? Ligegladhed? Forelskelse? Noget fjerde? Det finder du først ud af, når du har lavet denne her lille øvelse. 

Det er vigtigt at du gør det, når du har god tid. Lad være med kun at sætte ti minutter af til det eller klemme det inde mellem to andre ting du skal. Du kunne fx gøre det inden sengetid - når du er afslappet, og når du kan være sikker på ikke at blive forstyrret. At sætte ord på sine følelser er svært, så lad være med at blive frustreret, hvis det ikke lykkes første gang.

Håber det hjalp. Hvis det jeg skrev ikke gav mening for dig overhovedet, så skriv endelig igen. Så finder vi ud af det. 

mvh Markus

 